Monsters, Inc.
Čudovišta iz ormara () je američki kompjuterski-animirani film studija Piksar u režiji Pita Doktera.

Radnja filma prati dva čudovišta zaposlena u preduzeću Čudovišta Ink. - zastrašivača Džejmsa "Salija" Salivana i njegovog partnera i najboljeg prijatelja Majka Vazovskog. Zaposlenici preduzeća snabdevaju grad električnom energijom tako što noću plaše decu, koje se ujedno i boje jer ih smatraju izvorom zaraze. Kada jedna devojčica dospe do njihovog grada, Majk i Sali moraju da je vrate nazad pre nego što bilo ko primeti da se tu nalazi.

Film Čudovišta iz ormara naišao je na pozitivne reakcije kritičara i ostvario je dobru zaradu na bioskopskim blagajnama. Bio je nominovan za 4 nagrade Oskar, od kojih je dobio jednu - za najbolju originalnu pesmu. Takođe je osvojio nagrade BAFTA i Gremi.

2012. godine film se prikazivao u bioskopima u 3D verziji, a 2013. izašao je i prednastavak pod nazivom Univerzitet za monstrume.

Radnja 
Paralelni grad Monstropolis u kome žive čudovišta, snabdeva se energijom koja se stvara vriscima dece iz ljudskog sveta. U fabrici Čudovišta Ink. zaposleni poznati kao "zastrašivači" koriste vrata kao portale kroz koje ulaze u spavaće sobe dece koju zastrašuju noću kako bi prikupili njihove vriske. Ovaj zadatak smatra se veoma opasnim, jer čudovišta veruju da su deca toksična i da bi i najmanji dodir sa njima imao fatalne posledice.

Džejms P. "Sali" Salivan, koji živi sa svojim asistentom i najboljim prijateljem Majkom Vazovskim, najbolji je zastrašivač u celoj kompaniji. Njegov večiti rival Rendal Bogs već godinama pokušava da mu oduzme tu titulu, ali mu ne polazi za rukom. Jedne večeri, Sali saznaje da je Rendal tokom svoje posete spratu za zastrašivanje ostavio vrata otvorena i da je devojčica uspela da uđe u fabriku. Sali se obraća Majku sa pomoć, ali nailaze na brojne prepreke dok pokušavaju da je vrate nazad.

Uloge

Izvori

Vanjske veze

 
 Pixar website 
 
 
 
 
 
 
 
 

Američki filmovi
Animirani filmovi
Filmske komedije
SF-filmovi
Dječji filmovi
Authority control 2